У паняцця ёсць і іншыя значэнні, гл. Ратамка.

**Ра́тамка** (трансліт.: *Ratamka*, руск.: Ратомка) — аграгарадок у Мінскім раёне Мінскай вобласці. Уваходзіць у склад Ждановіцкага сельсавета. Размешчаны за 5 км на захад ад Мінска, чыгуначная станцыя на лініі Мінск—Маладзечна. 1546 гаспадарак, 4830 жыхароў (2010).

Гісторыя
--------

### Вялікае Княства Літоўскае

Вядома як **Ратам’е** прынамсі да 1492 года, бо напэўна вялікі князь Казімір даў яго Федку Вінку, чые нашчадкі Ратамскія і Вінкі валодалі маёнткам пазней.

### Пад уладай Расійскай імперыі

У 1897 годзе пасёлак у Заслаўскай воласці Мінскага павета, працавала карчма. З 1880 года побач з пасёлкам існавала чыгуначная станцыя.

На цяперашняй усходняй ускраіне Ратамкі на карце 1797 г. фіксуецца хутар Гунгенец (ад балцка-літоўскага аднаасноўнага імя *Gunga*, што ад ліітоўскага *gungas* "няўклюдны чалавек").

### Найноўшы час

З лютага да снежня 1918 года пасёлак акупіраваны войскамі кайзераўскай Германіі, з ліпеня 1919 года да ліпеня 1920 года і ў сярэдзіне кастрычніка 1920 года — войскамі Польшчы.

З 1919 года ў БССР. У 1922 годзе адкрыта 3-гадовая школа, у гэтым жа годзе пераўтворана ў 7-гадовую, у 1924 годзе вучыліся 146 вучняў. З 20 жніўня 1924 да 26 ліпеня 1930 года ў Ратамскім сельсавеце Заслаўскага раёна Мінскай акругі. З 18 студзеня 1931 года ў падпарадкаванні Мінскага гарадскога Савета. З 26 мая 1935 года ў Мінскім раёне. З 20 лютага 1938 года ў Мінскай вобласці.

У Вялікую Айчынную вайну з канца чэрвеня 1941 года да пачатку ліпеня 1944 года акупіраваны нямецка-фашысцкімі захопнікамі. У ліпеня 1944 года пры вызваленні пасёлка загінулі 79 савецкіх воінаў 238-й стралковай дывізіі.

З 20 студзеня 1960 года ў Ждановіцкім сельсавеце.

У 2009 годзе да пасёлка была далучана суседняя вёска Ратамка.

Насельніцтва
------------

* **XIX стагоддзе**:
	+ 1897 — 21 двор, 79 жыхароў, карчма, на чыгуначнай станцыі — 34 жыхары.
* **XX стагоддзе**:
	+ 1917 — 112 двароў, 2195 жыхароў, на чыгуначнай станцыі 25 жыхароў.
	+ 1926 — 112 двароў, 420 жыхароў.
	+ 1997 — 1493 гаспадаркі, 3983 жыхары.
* **XXI стагоддзе**:
	+ 2010 — 1546 гаспадарак, 4830 жыхароў.

Інфраструктура
--------------

Рэспубліканскі цэнтр алімпійскай падрыхтоўкі коннага спорту і конегадоўлі

Сярэдняя, дапаможная і музычная школы, Дом культуры, дзіцячы сад, царква (з 1997 года), гандлёвы цэнтр, рэспубліканскі цэнтр алімпійскай падрыхтоўкі коннага спорту і конегадоўлі.

Славутасці
----------

* Абеліск на брацкай магіле савецкіх воінаў (1957).
* Магіла Героя Савецкага Саюза М. Ф. Ішуціна ў парку.
* Свята-Петра-Паўлаўская царква

Вядомыя асобы
-------------

* Людвіг Зарэчны (Галубовіч; 1915—1964) — беларускі ваенна-палітычны дзеяч, выдавец, святар.
* Уладзімір Рыгоравіч Скацецкі (1935—2008) — матэматык і педагог.

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  Решение Минского районного Совета депутатов от 30 декабря 2009 г. № 272 Об упразднении деревни Ратомка Ждановичского сельсовета Минского района  (руск.)

Літаратура
----------

* Гарады і вёскі Беларусі: Энцыклапедыя. Т. 8: Мінская вобласць, кн. 3 / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2012. — 624 с.: іл. — 2 000 экз. — ISBN 978-985-11-0636-9.
* *Чарняўскі Ф.* Матэрыялы да генеалогіі Ратамскіх // «Архіварыус». Вып. 11. — Мн.: НГАБ, 2013. — С. 208—243;

Спасылкі
--------

* Лагатып Вікісховішча На Вікісховішчы ёсць медыяфайлы па тэме Ратамка (аграгарадок)

| ⛭**Ждановіцкі сельсавет** |
| --- |
| Цэнтр | Ждановічы |
| Пасёлкі | Васток |
| Аграгарадкі | Ратамка |
| Вёскі | Валоўшчына ·  Ганалес ·  Дзегцяроўка ·  Зарэчча 1 ·  Зялёная ·  Каменная Горка ·  Качына ·  Крыжоўка ·  Ляхаўшчына ·  Падгор’е ·  Тарасава ·  Яркова |